প্রধানমন্ত্রী বলেন, নেপালে অনুষ্ঠিত বিমসটেক সম্মেলনে এই বিষয়টি নিয়ে আলোচনা হয়েছে- ভূটান, নেপাল এবং ভারতের কিছু প্রদেশ যেন সৈয়দপুর বিমানবন্দরটি আঞ্চলিক এয়ারপোর্ট হিসেবে ব্যবহার করে। এ জন্য রানওয়ে ৯ হাজার ফুট করা হবে। পাশাপাশি রাজশাহী ও বরিশাল বিমানবন্দরের সার্বিক উন্নয়ের জন্য পরিকল্পনা নিচ্ছি। কক্সবাজর বিমানবন্দরের রানওয়ে ১০ হাজার ফুট করা হবে। শুধু আন্তর্জাতিক টুরিস্ট প্লেস জন্য নয়, আন্তর্জাতিক এয়ার রুটে মধ্যে রয়েছে কক্সবাজার বিমানবন্দর। এখানে যদি আমরা রিফুয়েলিং ব্যবস্থা চালু করতে পারি তাহলে অর্থনৈতিকভাবে আমরা আরও লাভবান হতে পারব।